劉憲 (成化戊戌進士)

劉憲（），字廷式，號鹿山，湖廣長沙府益陽縣人，明朝政治人物。成化戊戌進士。正德初，官至南京刑部侍郎。因劉瑾陷害下獄身死。

生平
早年出身國子生，成化七年（1471年）辛卯科湖廣鄉試第十二名舉人，十四年（1478年）戊戌科進士。初官蕪湖縣知縣，擢監察御史，丁憂服闋，弘治六年（1493年）閏五月復除山東道御史，十一年正月陞大理寺右寺丞，十月轉左寺丞。十四年十月奉命往陕西延绥、宁夏等地招募士兵，十五年五月陞都察院右僉都御史、巡撫寧夏。寧夏衛大沙井驛草塲火燬糧草，劉憲調查未完，正德二年（1507年）閏正月即陞南京刑部右侍郎。當時劉瑾秉政，遣給事中檢查各地邊儲，舉發劉憲巡撫任內隱匿草場燒燬之事。劉憲因此被逮，下錦衣衛獄，正德三年（1508年）六月死於獄中。劉瑾伏誅後，朝廷察劉憲之忠節，遣官諭祭《國朝獻徵錄·卷四十九》：<南京刑部右侍郎劉公憲傳>（實錄） ：南京刑部右侍郎劉憲，字廷式，湖廣益陽人。成化戊戌進士。歷知縣、御史、大理左右寺丞。正德二年陞巡撫寧夏右僉都御史。寧夏衛大沙井驛草塲火燬草十四萬三千餘束，憲行管糧僉事賈時，逮問未結，尋陞南京刑部右侍郎。時劉瑾用事，遣給事中閱實邊儲，以該驛隱匿燒燬，捏稱浥爛報，逮憲下錦衣衛獄，責償納，遂死獄中，然情罪不相麗，聞者冤之，時正德三年六月。憲為御史時，總閱各道章疏，顧有名。及為寺丞，嘗奉命經略邊務，募兵數千人，虛糜無用。蓋其才美雖若可觀，而忠實則不足也。清乾隆十三年刻本《益陽縣志·卷14》劉憲，字廷式，號鹿山，成化戊戌進士。初令蕪湖，發奸摘伏如神。擢御史，陞大理寺丞。孝宗時，巡撫寧夏，招募土兵得精鋭二萬，親冒矢石奏捷花馬池，賜金帛。寧夏人爲立生祠。陞刑部右侍郎，以忤逆瑾逮繫，至死不阿，卒於獄。瑾伏誅，朝廷察其忠節，遣官諭祭。事詳本傳，見藝文志。（舊在方正志）。

著作
有《鹿山雜集》3卷。

家族
曾祖劉旻；祖父劉崇賓；父劉綱。母陳氏。重庆下。弟安、寅。娶王氏《天一阁藏明代科举录选刊·登科录》（《成化十四年戊戌科殿試金榜》）。

参考

X
Category:益陽人
Category:成化七年辛卯科湖廣鄉試舉人
Category:明朝蕪湖縣知縣
Category:明朝監察御史
Category:明朝大理寺丞
Category:明朝寧夏巡撫
Category:明朝右僉都御史
Category:南京刑部右侍郎